title: 2018 m. rugpjūčio 9 d. Komisijos įgyvendinimo reglamentas (ES) 2018/1128, kuriuo iš dalies keičiamas Įgyvendinimo reglamentas (ES) Nr. 1354/2011, kuriuo leidžiama pradėti naudoti metines Sąjungos tarifines avių, ožkų, avienos ir ožkienos kvotas

text:
14.8.2018

                  LT

                  Europos Sąjungos oficialusis leidinys

                  L 205/1

         KOMISIJOS ĮGYVENDINIMO REGLAMENTAS (ES) 2018/1128
         2018 m. rugpjūčio 9 d.
         kuriuo iš dalies keičiamas Įgyvendinimo reglamentas (ES) Nr. 1354/2011, kuriuo leidžiama pradėti naudoti metines Sąjungos tarifines avių, ožkų, avienos ir ožkienos kvotas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnio a ir b punktus,
         kadangi:

                     (1)

                     Komisijos įgyvendinimo reglamentu (ES) Nr. 1354/2011 (2) leista pradėti naudoti avių, ožkų, avienos ir ožkienos, tarp jų Islandijos kilmės, metines Sąjungos importo tarifines kvotas;

                     (2)

                     Įgyvendinimo reglamento (ES) Nr. 1354/2011 4 straipsnyje nustatyta, kad tuo reglamentu leistos pradėti naudoti tarifinės kvotos turi būti administruojamos pagal Komisijos įgyvendinimo reglamento (ES) 2015/2447 (3) 49–54 straipsnius;

                     (3)

                     2017 m. kovo 23 d. Europos Sąjunga ir Islandija pasirašė Susitarimą pasikeičiant laiškais dėl papildomų prekybos žemės ūkio produktais lengvatų (toliau – Susitarimas). Pasirašyti Susitarimą Sąjungos vardu leista Tarybos sprendimu (ES) 2016/2087 (4), o jį sudaryti – Tarybos sprendimu (ES) 2017/1913 (5);

                     (4)

                     remdamasi Susitarimo V priedu, Sąjunga iš dalies pakeitė Įgyvendinimo reglamentą (ES) Nr. 1354/2011 Komisijos įgyvendinimo reglamentu (ES) 2018/562 (6). Pakeitimu padidinti jau esami neapmuitinamų Islandijai skirtų avienos ir ožkienos kvotų, priskiriamų tarifinėms pozicijoms 0204 ir 0210, kiekiai, be to, leista pradėti naudoti metinę Sąjungos neapmuitinamą perdirbtos avienos, priskiriamos pozicijai 1602 90, kvotą;

                     (5)

                     avienos ir ožkienos kvotų, kurios yra administruojamos pagal Įgyvendinimo reglamentą (ES) Nr. 1354/2011, kiekiai išreiškiami skerdenos svorio ekvivalentu, tuo tarpu Susitarime numatyta, kad kiekiai turi būti išreikšti produktų tonomis; todėl Susitarime nustatytų Sąjungos tarifinių kvotų administravimą reikėtų numatyti atskirame reglamente, kuris turėtų būti priimtas siekiant užtikrinti sklandų kvotų administravimą pagal Europos Parlamento ir Tarybos reglamentą (ES) Nr. 952/2013 (7). Atitinkamai, remiantis Reglamentu (ES) Nr. 1308/2013, tos tarifinės kvotos turėtų būti vienu metu išbrauktos iš Įgyvendinimo reglamento (ES) Nr. 1354/2011;

                     (6)

                     todėl Įgyvendinimo reglamentą (ES) Nr. 1354/2011 reikėtų atitinkamai iš dalies pakeisti;

                     (7)

                     naujas reglamentas, kuriuo leidžiama pradėti naudoti pagal Reglamentą (ES) Nr. 952/2013 priimtas Islandijos avienos ir ožkienos ir perdirbtos avienos importo tarifines kvotas, taikomas nuo 2018 m. rugsėjo 1 d. Todėl atitinkami Įgyvendinimo reglamento (ES) Nr. 1354/2011 pakeitimai turėtų būti taikomi nuo tos pačios datos;

                     (8)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamentas (ES) Nr. 1354/2011 iš dalies keičiamas taip:

                        1)

                        3 straipsnio 2 dalies e punktas išbraukiamas;

                        2)

                        priedas pakeičiamas šio reglamento priedo tekstu.

            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas nuo 2018 m. rugsėjo 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugpjūčio 9 d.

                  Komisijos vardu

                  Pirmininko pavedimu

               Günther OETTINGER

                  Komisijos narys

            (1)  OL L 347, 2013 12 20, p. 671.

            (2)  2011 m. gruodžio 20 d. Komisijos įgyvendinimo reglamentas (ES) Nr. 1354/2011, kuriuo leidžiama pradėti naudoti metines Sąjungos tarifines avių, ožkų, avienos ir ožkienos kvotas (OL L 338, 2011 12 21, p. 36).

            (3)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).

            (4)  2016 m. lapkričio 14 d. Tarybos sprendimas (ES) 2016/2087 dėl Europos Sąjungos ir Islandijos susitarimo pasikeičiant laiškais dėl papildomų prekybos žemės ūkio produktais lengvatų pasirašymo Europos Sąjungos vardu (OL L 324, 2016 11 30, p. 1).

            (5)  2017 m. spalio 9 d. Tarybos sprendimas (ES) 2017/1913 dėl Europos Sąjungos ir Islandijos susitarimo pasikeičiant laiškais dėl papildomų prekybos žemės ūkio produktais lengvatų sudarymo (OL L 274, 2017 10 24, p. 57).

            (6)  2018 m. balandžio 9 d. Komisijos įgyvendinimo reglamentas (ES) 2018/562, kuriuo iš dalies keičiamas Įgyvendinimo reglamentas (ES) Nr. 1354/2011, kuriuo leidžiama pradėti naudoti metines Sąjungos tarifines avių, ožkų, avienos ir ožkienos kvotas (OL L 94, 2018 4 12, p. 4).

            (7)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).

            PRIEDAS
            „

                     PRIEDAS
                     AVIENOS IR OŽKIENOS (skerdenos svorio ekvivalentas tonomis (t)) SĄJUNGOS TARIFINĖS KVOTOS

                                 KN kodai

                                 Muitas ad valorem

                                 (%)

                                 Specifinis muitas
                                 EUR už 100 kg

                                 Eilės numeris paraiškas nagrinėjant pagal pateikimo eiliškumą

                                 Kilmės šalis

                                 Metinis kiekis tonomis pagal skerdenos svorio ekvivalentą

                                 Gyvi gyvūnai
                                 (Koeficientas = 0,47)

                                 Ėriukų mėsa be kaulų (1)

                                 (Koeficientas = 1,67)

                                 Aviena be kaulų (2)

                                 (Koeficientas = 1,81)

                                 Mėsa su kaulais ir skerdenos
                                 (Koeficientas = 1,00)

                                 0204

                                 Nulis

                                 Nulis

                                 —

                                 09,2101

                                 09,2102

                                 09,2011

                                 Argentina

                                 23 000

                                 —

                                 09,2105

                                 09,2106

                                 09,2012

                                 Australija

                                 19 186

                                 —

                                 09,2109

                                 09,2110

                                 09,2013

                                 Naujoji Zelandija

                                 228 254

                                 —

                                 09,2111

                                 09,2112

                                 09,2014

                                 Urugvajus

                                 5 800

                                 —

                                 09,2115

                                 09,2116

                                 09,1922

                                 Čilė (3)

                                 8 000

                                 —

                                 09,2121

                                 09,2122

                                 09,0781

                                 Norvegija

                                 300

                                 —

                                 09,2125

                                 09,2126

                                 09,0693

                                 Grenlandija

                                 100

                                 —

                                 09,2129

                                 09,2130

                                 09,0690

                                 Farerų Salos

                                 20

                                 —

                                 09,2131

                                 09,2132

                                 09,0227

                                 Turkija

                                 200

                                 —

                                 09,2171

                                 09,2175

                                 09,2015

                                 Kitos (4)

                                 200

                                 —

                                 09,2178

                                 09,2179

                                 09,2016

                                    Erga omnes
                                     (5)

                                 200

                                 0104 10 30
                                 0104 10 80
                                 0104 20 90

                                 10

                                 Nulis

                                 09,2181

                                 —

                                 —

                                 09,2019

                                    Erga omnes
                                     (5)

                                 92

               “

               (1)  Ir ožkiukų mėsa.

               (2)  Ir ožkiena, išskyrus ožkiukų mėsą.

               (3)  Čilės tarifinė kvota kasmet padidinama 200 t.

               (4)

               Kitos– tai visos PPO narės, išskyrus Argentiną, Australiją, Naująją Zelandiją, Urugvajų, Čilę, Grenlandiją ir Islandiją.

               (5)  Erga omnes reiškia visas valstybes, įskaitant šioje lentelėje nurodytas valstybes.


title: 2018 m. rugpjūčio 13 d. Komisijos įgyvendinimo reglamentas (ES) 2018/1129, kuriuo acetamipridas patvirtinamas kaip esama veiklioji medžiaga, skirta 18-o tipo biocidiniams produktams gaminti (Tekstas svarbus EEE.)

text:
14.8.2018

                  LT

                  Europos Sąjungos oficialusis leidinys

                  L 205/4

         KOMISIJOS ĮGYVENDINIMO REGLAMENTAS (ES) 2018/1129
         2018 m. rugpjūčio 13 d.
         kuriuo acetamipridas patvirtinamas kaip esama veiklioji medžiaga, skirta 18-o tipo biocidiniams produktams gaminti
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
         kadangi:

                     (1)

                     Komisijos deleguotajame reglamente (ES) Nr. 1062/2014 (2) pateikiamas esamų veikliųjų medžiagų, kurias reikia įvertinti, kad būtų galima patvirtinti kaip tinkamas biocidinių produktų gamybai, sąrašas. Tame sąraše yra acetamipridas;

                     (2)

                     buvo įvertinta, ar acetamipridą galima naudoti 18-to tipo produktams (insekticidams, akaricidams ir kitų nariuotakojų kontrolės produktams), apibrėžtiems Reglamento (ES) Nr. 528/2012 V priede, gaminti;

                     (3)

                     Belgija buvo paskirta ataskaitą rengiančia valstybe nare ir jos vertinančioji kompetentinga institucija 2015 m. liepos 27 d. pateikė vertinimo ataskaitą bei rekomendacijas;

                     (4)

                     pagal Deleguotojo reglamento (ES) Nr. 1062/2014 7 straipsnio 2 dalį 2017 m. gruodžio 14 d. Biocidinių produktų komitetas, atsižvelgdamas į vertinančiosios kompetentingos institucijos išvadas, parengė Europos cheminių medžiagų agentūros nuomonę (3);

                     (5)

                     remiantis ta nuomone, galima tikėtis, kad 18-o tipo biocidiniai produktai, kurių sudėtyje yra acetamiprido, atitinka Reglamento (ES) Nr. 528/2012 19 straipsnio 1 dalies b punkto kriterijus, jei laikomasi tam tikrų su jų naudojimu susijusių specifikacijų ir sąlygų;

                     (6)

                     todėl acetamipridą tikslinga patvirtinti kaip tinkamą naudoti 18-o tipo biocidiniams produktams gaminti, jei laikomasi tam tikrų specifikacijų ir sąlygų;

                     (7)

                     Europos cheminių medžiagų agentūros nuomonėje daroma išvada, kad acetamipridas pagal Europos Parlamento ir Tarybos reglamento (EB) Nr. 1907/2006 (4) XIII priedą atitinka labai patvarios (vP) ir toksiškos (T) medžiagos kriterijus. Todėl acetamipridas atitinka Reglamento (ES) Nr. 528/2012 10 straipsnio 1 dalies d punkte nustatytas sąlygas ir turėtų būti laikomas galimai keistina medžiaga;

                     (8)

                     pagal Reglamento (ES) Nr. 528/2012 10 straipsnio 4 dalį veiklioji medžiaga, kuri laikoma galimai keistina medžiaga, patvirtinama ne ilgesniam kaip septynerių metų laikotarpiui;

                     (9)

                     acetamipridas pagal Reglamento (EB) Nr. 1907/2006 XIII priedą atitinka labai patvarios (vP) medžiagos kriterijus, todėl rinkai teikiami apdoroti gaminiai, apdoroti acetamipridu arba kurių sudėtyje yra acetamiprido, turėtų būti tinkamai paženklinti;

                     (10)

                     veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

                     (11)

                     šiame reglamente nustatytos priemonės atitinka Biocidinių produktų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Acetamipridas patvirtinamas kaip veiklioji medžiaga 18-o tipo biocidiniams produktams gaminti, jei laikomasi priede nustatytų specifikacijų ir sąlygų.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugpjūčio 13 d.

                  Komisijos vardu

                  Pirmininkas

               Jean-Claude JUNCKER

            (1)  OL L 167, 2012 6 27, p. 1.

            (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).

            (3)  2017 m. gruodžio 14 d. priimta Biocidinių produktų komiteto nuomonė Opinion on the application for approval of the active substance Acetamiprid, Product type: 18, ECHA/BPC/185/2017.

            (4)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).

            PRIEDAS

                        Bendrinis pavadinimas

                        IUPAC pavadinimas
                        Identifikacijos numeriai

                        Mažiausias veikliosios medžiagos grynumo laipsnis (1)

                        Patvirtinimo data

                        Patvirtinimo galiojimo pabaiga

                        Produkto tipas

                        Specialiosios sąlygos

                        Acetamipridas

                        IUPAC pavadinimas:
                        (E)-N1-[(6-chlor-3-piridil)metil]-N2-ciano-N1-metilacetamidas
                        EB Nr. nenurodytas
                        CAS Nr. 135410–20–7

                        99,0 % masės

                        2020 m. vasario 1 d.

                        2027 m. sausio 31 d.

                        18

                        Remiantis Reglamento (ES) Nr. 528/2012 10 straipsnio 1 dalies d punktu, acetamipridas laikomas keistina medžiaga.
                        Biocidinių produktų autorizacijos liudijimai išduodami laikantis šių sąlygų:

                                    1.

                                    vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;

                                    2.

                                    atsižvelgiant į pagal vertintas naudojimo paskirtis nustatytą riziką, produkto vertinime ypatingas dėmesys skiriamas:

                                                a)

                                                profesionaliems naudotojams;

                                                b)

                                                kūdikiams ir mažiems vaikams dėl antrinio poveikio, kai produktą purškia profesionalūs naudotojai;

                                                c)

                                                paviršiniam vandeniui, nuosėdoms, dirvožemiui, požeminiam vandeniui, jei produktai purškiami arba tepami šepečiais arklidėse;

                                                d)

                                                paviršiniam vandeniui, nuosėdoms, dirvožemiui, požeminiam vandeniui, jei produktai purškiami lauke;

                                    3.

                                    jei produktų liekanų gali likti maiste arba pašare, turi būti įvertinta, ar reikia pakeisti esamą arba nustatyti naują didžiausią leidžiamąją liekanų koncentraciją (DLK) pagal Europos Parlamento ir Tarybos reglamentą (EB) Nr. 470/2009 (2) arba Europos Parlamento ir Tarybos reglamentą (EB) Nr. 396/2005 (3), ir turi būti imamasi tinkamų rizikos mažinimo priemonių siekiant užtikrinti, kad taikoma DLK nebūtų viršyta.

                              Apdoroti gaminiai pateikiami rinkai laikantis šios sąlygos:
                        asmuo, atsakingas už apdoroto gaminio, apdoroto acetamipridu arba kurio sudėtyje yra acetamiprido, pateikimą rinkai, užtikrina, kad to apdoroto gaminio etiketėje būtų pateikta Reglamento (ES) Nr. 528/2012 58 straipsnio 3 dalies antroje pastraipoje nurodyta informacija.

               (1)  Šioje skiltyje nurodytas grynumas – tai mažiausias įvertintos veikliosios medžiagos grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji techniniu požiūriu yra lygiavertė įvertintai veikliajai medžiagai.

               (2)  2009 m. gegužės 6 d. Europos Parlamento ir Tarybos reglamentas (EB) Nr. 470/2009, nustatantis Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantis Tarybos reglamentą (EEB) Nr. 2377/90 ir iš dalies keičiantis Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (OL L 152, 2009 6 16, p. 11).

               (3)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).


title: 2018 m. rugpjūčio 13 d. Komisijos įgyvendinimo reglamentas (ES) 2018/1131, kuriuo penflufenas patvirtinamas kaip veiklioji medžiaga, skirta 8-o tipo biocidiniams produktams gaminti (Tekstas svarbus EEE.)

text:
14.8.2018

                  LT

                  Europos Sąjungos oficialusis leidinys

                  L 205/12

         KOMISIJOS ĮGYVENDINIMO REGLAMENTAS (ES) 2018/1131
         2018 m. rugpjūčio 13 d.
         kuriuo penflufenas patvirtinamas kaip veiklioji medžiaga, skirta 8-o tipo biocidiniams produktams gaminti
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 9 straipsnio 1 dalies a punktą,
         kadangi:

                     (1)

                     2015 m. liepos 7 d. Jungtinės Karalystės vertinančioji kompetentinga institucija gavo paraišką patvirtinti veikliąją medžiagą penflufeną kaip tinkamą naudoti 8-o tipo biocidiniams produktams (medienos konservantams), aprašytiems Reglamento (ES) Nr. 528/2012 V priede, gaminti;

                     (2)

                     2017 m. vasario 28 d. Jungtinės Karalystės vertinančioji kompetentinga institucija pateikė vertinimo ataskaitą ir rekomendacijas pagal Reglamento (ES) Nr. 528/2012 8 straipsnio 1 dalį;

                     (3)

                     2017 m. gruodžio 14 d. Biocidinių produktų komitetas, atsižvelgdamas į vertinančiosios kompetentingos institucijos išvadas, parengė Europos cheminių medžiagų agentūros nuomonę (2);

                     (4)

                     remiantis ta nuomone, galima tikėtis, kad 8-o tipo biocidiniai produktai, kurių sudėtyje yra penflufeno, atitinka Reglamento (ES) Nr. 528/2012 19 straipsnio 1 dalies b punkto kriterijus, jei laikomasi tam tikrų su jų naudojimu susijusių specifikacijų ir sąlygų;

                     (5)

                     todėl tikslinga patvirtinti penflufeną kaip tinkamą naudoti 8-o tipo biocidiniams produktams gaminti, jei laikomasi tam tikrų specifikacijų ir sąlygų;

                     (6)

                     Europos cheminių medžiagų agentūros nuomonėje daroma išvada, kad penflufenas pagal Europos Parlamento ir Tarybos reglamento (EB) Nr. 1907/2006 (3) XIII priedą atitinka labai patvarios (vP) medžiagos kriterijus, todėl rinkai teikiami apdoroti gaminiai, apdoroti penflufenu arba kurių sudėtyje yra penflufeno, turėtų būti tinkamai paženklinti;

                     (7)

                     veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

                     (8)

                     šiame reglamente nustatytos priemonės atitinka Biocidinių produktų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Penflufenas patvirtinamas kaip veiklioji medžiaga 8-o tipo biocidiniams produktams gaminti, jei laikomasi priede nustatytų specifikacijų ir sąlygų.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugpjūčio 13 d.

                  Komisijos vardu

                  Pirmininkas

               Jean-Claude JUNCKER

            (1)  OL L 167, 2012 6 27, p. 1.

            (2)  2017 m. gruodžio 14 d. priimta Biocidinių produktų komiteto nuomonė Opinion on the application for approval of the active substance Penflufen, Product type: 8, ECHA/BPC/184/2017.

            (3)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).

            PRIEDAS

                        Bendrinis pavadinimas

                        IUPAC pavadinimas
                        Identifikacijos numeriai

                        Mažiausias veikliosios medžiagos grynumo laipsnis (1)

                        Patvirtinimo data

                        Patvirtinimo galiojimo pabaiga

                        Produkto tipas

                        Specialiosios sąlygos

                        Penflufenas

                        IUPAC pavadinimas:
                        5-fluoro-1,3-dimetil-N-{2-[(2RS)-4-metilpentan-2-il]fenil}-1H-pirazol-4-karboksamidas
                        EB Nr. nenurodytas
                        CAS Nr. 494793-67-8

                        980 g/kg (1:1 (R:S) enantiomerų santykis)

                        2019 m. vasario 1 d.

                        2029 m. sausio 31 d.

                        8

                        Biocidinių produktų autorizacijos liudijimai išduodami laikantis šių sąlygų:

                                    1.

                                    vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;

                                    2.

                                    atsižvelgiant į pagal vertintas naudojimo paskirtis nustatytą riziką, produkto vertinime ypatingas dėmesys skiriamas:

                                                a)

                                                pramoniniams ir profesionaliems naudotojams;

                                                b)

                                                dirvožemiui ir požeminiam vandeniui, kai eksploatuojama mediena bus dažnai naudojama atvirame ore;

                                    3.

                                    atsižvelgiant į nustatytą riziką dirvožemiui, autorizuotų produktų etiketėse ir, jei yra, saugos duomenų lapuose nurodoma, kad naudojimas pramonės reikmėms turi būti vykdomas izoliuotame plote arba ant nepralaidaus kieto pagrindo su apsauginiais barjerais, kad ką tik apdorota mediena būtų laikoma po stogu arba ant nepralaidaus kieto pagrindo, arba ir po stogu, ir ant kieto nepralaidaus pagrindo, kad būtų išvengta tiesioginio nutekėjimo į dirvožemį arba vandenį, o bet koks nutekėjęs produkto kiekis turi būti surinktas ir pakartotinai panaudojamas arba pašalinamas;

                              Apdoroti gaminiai pateikiami rinkai laikantis šios sąlygos:
                        asmuo, atsakingas už apdoroto gaminio, apdoroto penflufenu arba kurio sudėtyje yra penflufeno, pateikimą rinkai, užtikrina, kad to apdoroto gaminio etiketėje būtų pateikta Reglamento (ES) Nr. 528/2012 58 straipsnio 3 dalies antroje pastraipoje nurodyta informacija.

               (1)  Šioje skiltyje nurodytas grynumas – tai mažiausias įvertintos veikliosios medžiagos grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji techniniu požiūriu yra lygiavertė įvertintai veikliajai medžiagai.


title: 2018 m. rugpjūčio 13 d. Komisijos įgyvendinimo reglamentas (ES) 2018/1133, kuriuo leidžiama pateikti rinkai džiovintas antžemines smulkiažiedžių hudijų (Hoodia parviflora) dalis kaip naują maisto produktą pagal Europos Parlamento ir Tarybos reglamentą (ES) 2015/2283 ir iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE.)

text:
14.8.2018

                  LT

                  Europos Sąjungos oficialusis leidinys

                  L 205/18

         KOMISIJOS ĮGYVENDINIMO REGLAMENTAS (ES) 2018/1133
         2018 m. rugpjūčio 13 d.
         kuriuo leidžiama pateikti rinkai džiovintas antžemines smulkiažiedžių hudijų (Hoodia parviflora) dalis kaip naują maisto produktą pagal Europos Parlamento ir Tarybos reglamentą (ES) 2015/2283 ir iš dalies keičiamas Komisijos įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
         kadangi:

                     (1)

                     Reglamente (ES) 2015/2283 nustatyta, kad rinkai Sąjungoje galima pateikti tik leidžiamus naudoti ir į Sąjungos sąrašą įtrauktus naujus maisto produktus;

                     (2)

                     pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos leidžiamų naudoti naujų maisto produktų sąrašas;

                     (3)

                     pagal Reglamento (ES) 2015/2283 12 straipsnį Komisija turi priimti sprendimą, kuriuo leidžiama pateikti Sąjungos rinkai naują maisto produktą ir kuriuo atnaujinamas Sąjungos sąrašas;

                     (4)

                     2014 m. spalio 21 d. bendrovė „Desert Labs, Ltd.“ (toliau – pareiškėjas) pateikė prašymą Airijos kompetentingai institucijai leisti pateikti Sąjungos rinkai džiovintas antžemines smulkiažiedžių hudijų (Hoodia parviflora) dalis kaip naują maisto produktą pagal Europos Parlamento ir Tarybos reglamento (EB) Nr. 258/97 1 straipsnio 2 dalies e punktą (3). Paraiškoje prašoma leisti naudoti džiovintas antžemines smulkiažiedžių hudijų (Hoodia parviflora) dalis maisto produktuose, įskaitant gėrimus, sausainius, konditerijos gaminius, pikantiškus užkandžius, sriubas, sultinius, arbatą, kavą ir vandenį. Jos taip pat skirtos naudoti maisto papilduose;

                     (5)

                     pagal Reglamento (ES) 2015/2283 35 straipsnio 1 dalį paraiškos pateikti naują maisto produktą rinkai Sąjungoje, kurios buvo pateiktos valstybei narei pagal Europos Parlamento ir Tarybos reglamento (EB) Nr. 258/97 4 straipsnį ir dėl kurių galutinis sprendimas iki 2018 m. sausio 1 d. nepriimtas, laikomos paraiškomis, pateiktomis pagal Reglamentą (ES) 2015/2283;

                     (6)

                     prašymas leisti pateikti rinkai Sąjungoje džiovintas antžemines smulkiažiedžių hudijų (Hoodia parviflora) dalis kaip naują maisto produktą buvo pateiktas valstybei narei pagal Reglamento (EB) Nr. 258/97 4 straipsnį, tačiau paraiška atitinka ir Reglamente (ES) 2015/2283 nustatytus reikalavimus;

                     (7)

                     2015 m. rugpjūčio 24 d. kompetentinga Airijos institucija pateikė pirminio vertinimo ataskaitą. Toje ataskaitoje padaryta išvada, kad džiovintos antžeminės smulkiažiedžių hudijų (Hoodia parviflora) dalys atitinka Reglamento (EB) Nr. 258/97 3 straipsnio 1 dalyje nustatytus naujų maisto produktų kriterijus;

                     (8)

                     2015 m. rugpjūčio 28 d. Komisija pirminio vertinimo ataskaitą persiuntė kitoms valstybėms narėms. Kai kurios valstybės narės per Reglamento (EB) Nr. 258/97 6 straipsnio 4 dalies pirmoje pastraipoje nustatytą 60 dienų laikotarpį pareiškė pagrįstų prieštaravimų dėl nepakankamo naujo maisto produkto apibūdinimo, nepakankamo alergeniškumo vertinimo, nepakankamų duomenų, kad būtų galima atmesti riziką vyresniems nei 12 metų vaikams, nepakankamos informacijos apie specifikaciją, stabilumą, dozės vertinimą ir toksikologinių duomenų;

                     (9)

                     atsižvelgdama į kai kurių valstybių narių pareikštus prieštaravimus, Komisija 2016 m. sausio 25 d. kreipėsi į Europos maisto saugos tarnybą (toliau – Tarnyba), prašydama jos atlikti papildomą džiovintų antžeminių smulkiažiedžių hudijų (Hoodia parviflora) dalių kaip naujo maisto produkto vertinimą pagal Reglamentą (EB) Nr. 258/97;

                     (10)

                     2017 m. rugsėjo 20 d. Tarnyba priėmė mokslinę nuomonę dėl džiovintų antžeminių smulkiažiedžių hudijų (Hoodia parviflora) dalių kaip naujo maisto produkto saugos pagal Reglamentą (EB) Nr. 258/97. (4) Nors šią nuomonę Tarnyba parengė ir priėmė pagal Reglamentą (EB) Nr. 258/97, ji atitinka Reglamento (ES) 2015/2283 11 straipsnio reikalavimus;

                     (11)

                     savo nuomonėje Tarnyba nenustatė džiovintų antžeminių smulkiažiedžių hudijų (Hoodia parviflora) dalių saugos naudojant jas maisto produktuose pareiškėjo siūlomomis paskirtimis ir kiekiais, nes dozė viršytų kiekį, kuris laikomas saugiu (0,134 mg/kg kūno masės). Tačiau Tarnyba padarė išvadą, kad džiovintos antžeminės smulkiažiedžių hudijų (Hoodia parviflora) dalys yra saugios suaugusiesiems, jei jų dedama į maisto papildus neviršijant 9,4 mg paros dozės, atitinkančios saugią dozę suaugusiam asmeniui, kurio kūno svoris yra 70 kg;

                     (12)

                     ši nuomonė suteikia pakankamą pagrindą nustatyti, kad džiovintos antžeminės smulkiažiedžių hudijų (Hoodia parviflora) dalys, naudojamos kaip maisto papildų sudedamoji dalis pagal siūlomą paskirtį ir laikantis pasiūlyto kiekio, atitinka Reglamento (ES) 2015/2283 12 straipsnio 1 dalį;

                     (13)

                     2018 m. sausio 24 d. pareiškėjas pateikė Komisijai prašymą apsaugoti nuosavybės teises į duomenis apie du tyrimus, pateiktus siekiant pagrįsti paraišką, konkrečiai – 14 dienų džiovintų antžeminių smulkiažiedžių hudijų (Hoodia parviflora) dalių oralinio toksiškumo tyrimo (5) ir 90 dienų oralinio toksiškumo tyrimo (6) ataskaitas, kuriomis pagrįsta lyginamosios dozės analizė ir žmogui saugios dozės nustatymas;

                     (14)

                     2018 m. vasario 18 d. Tarnyba padarė išvadą (7), kad rengiant jos nuomonę dėl džiovintų antžeminių smulkiažiedžių hudijų (Hoodia parviflora) dalių kaip naujo maisto produkto, lyginamosios dozės analizė ir žmogui saugios dozės nustatymas buvo pagrįsti 90 dienų oralinio toksiškumo tyrimo ataskaitos duomenimis. Todėl ji nusprendė, kad išvadų dėl džiovintų antžeminių smulkiažiedžių hudijų (Hoodia parviflora) dalių saugos nebūtų buvę galima padaryti be to tyrimo ataskaitos duomenų;

                     (15)

                     gavusi Tarnybos nuomonę, Komisija paprašė pareiškėjo patikslinti pateiktą pagrindimą dėl tyrimo nuosavybės teisių reikalavimo ir išimtinės teisės remtis tuo tyrimu reikalavimo, kaip nurodyta Reglamento (ES) 2015/2283 26 straipsnio 2 dalies a ir b punktuose;

                     (16)

                     pareiškėjas taip pat pareiškė, kad paraiškos pateikimo metu jam pagal nacionalinę teisę priklausė tyrimo nuosavybės teisė ir išimtinė teisė juo remtis, todėl trečiosios šalys negalėjo teisėtai gauti tyrimą ar juo naudotis. Komisija įvertino visą pareiškėjo pateiktą informaciją ir padarė išvadą, kad pareiškėjas pateikė pakankamą pagrindimą ir įvykdė Reglamento (ES) 2015/2283 26 straipsnio 2 dalyje nustatytus reikalavimus;

                     (17)

                     todėl, kaip nustatyta Reglamento (ES) 2015/2283 26 straipsnio 2 dalyje, EFSA neturėtų naudoti pareiškėjo duomenų rinkinyje pateikto 90 dienų oralinio toksiškumo tyrimo kitų pareiškėjų naudai penkerius metus nuo šio reglamento įsigaliojimo dienos. Todėl naują maisto produktą, kurį leidžiama naudoti šiuo reglamentu, pateikti rinkai Sąjungoje penkerius metus turėtų galėti tik pareiškėjas;

                     (18)

                     tačiau ribotas leidimas naudoti šį naują maisto produktą ir remtis pareiškėjo dokumentų rinkinyje pateikiamu tyrimu tik pareiškėjo naudai neužkerta kelio kitiems pareiškėjams teikti paraišką leisti pateikti rinkai tą patį naują maisto produktą, jei jų paraiška yra pagrįsta teisėtai gauta informacija, kuria pagrindžiamas leidimas pagal šį reglamentą;

                     (19)

                     Europos Parlamento ir Tarybos direktyvoje 2002/46/EB (8) nustatyti reikalavimai maisto papildams. Džiovintas antžemines smulkiažiedžių hudijų (Hoodia parviflora) dalis turėtų būti leidžiama naudoti nepažeidžiant tos direktyvos;

                     (20)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   Džiovintos antžeminės smulkiažiedžių hudijų (Hoodia parviflora) dalys, kaip nurodyta šio reglamento priede, įtraukiamos į Sąjungos leidžiamų naudoti naujų maisto produktų sąrašą, nustatytą Įgyvendinimo reglamentu (ES) 2017/2470.

               2.   Penkerius metus nuo šio reglamento įsigaliojimo tik pareiškėjui:

                           bendrovei „Desert Labs, Ltd.“,

                           adresas: Kibbutz Yotvata, 88820, Izraelis,

                     leidžiama pateikti rinkai Sąjungoje 1 dalyje nurodytą nauja maisto produktą, nebent kitas pareiškėjas gautų leidimą dėl to paties naujo maisto produkto, nesiremdamas pagal šio reglamento 2 straipsnį apsaugotais duomenimis arba jei gaunamas „Desert Labs, Ltd.“ sutikimas.

               3.   1 dalyje nurodytame Sąjungos sąrašo įraše pateikiamos šio reglamento priede nustatytos naudojimo sąlygos ir ženklinimo reikalavimai.

               4.   Šiame straipsnyje nustatytu leidimu nepažeidžiamos Direktyvos 2002/46/EB nuostatos.

            2 straipsnis
            Paraiškos dokumentų rinkinyje pateiktas tyrimas, kuriuo remdamasi Tarnyba įvertino 1 straipsnyje nurodytą naują maisto produktą ir kurį pareiškėjas nurodė kaip atitinkantį Reglamento (ES) 2015/2283 26 straipsnio 2 dalyje nustatytus reikalavimus, negali būti naudojamas kitų pareiškėjų naudai penkerius metus nuo šio reglamento įsigaliojimo dienos be „Desert Labs, Ltd.“ sutikimo.

            3 straipsnis
            Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.

            4 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugpjūčio 13 d.

                  Komisijos vardu

                  Pirmininkas

               Jean-Claude JUNCKER

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

            (3)  Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).

            (4)  EFSA Journal 2017;15(10):5002.

            (5)  „Desert Labs“, 2012a, nepaskelbta.

            (6)  „Desert Labs“, 2012b, nepaskelbta.

            (7)  EFSA dietinių produktų, mitybos ir alergologijos mokslinė grupė, 2018 m. vasario 7–8 d. 83-ojo plenarinio posėdžio protokolas, patvirtintas 2018 m. vasario 18 d. (https://www.efsa.europa.eu/sites/default/files/event/180207-1-m.pdf)

            (8)  2002 m. birželio 10 d. Europos Parlamento ir Tarybos direktyva 2002/46/EB dėl valstybių narių įstatymų, susijusių su maisto papildais, suderinimo (OL L 183, 2002 7 12, p. 51).

            PRIEDAS
            Įgyvendinimo reglamento (ES) 2017/2470 priedas iš dalies keičiamas taip:

                        1)

                        1 lentelėje „Leidžiami naudoti nauji maisto produktai“ įterpiama ši paskutinė skiltis:
                        „Duomenų apsauga“;

                        2)

                        1 lentelėje „Leidžiami naudoti nauji maisto produktai“ abėcėlės tvarka įterpiamas šis įrašas:

                                    Leidžiami naudoti nauji maisto produktai

                                    Naujo maisto produkto naudojimo sąlygos

                                    Papildomi specialieji ženklinimo reikalavimai

                                    Kiti reikalavimai

                                    Duomenų apsauga

                                    „Džiovintos antžeminės smulkiažiedžių hudijų (Hoodia parviflora) dalys

                                       Nurodyta maisto produktų kategorija

                                       Didžiausias leidžiamas kiekis

                                    Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „Džiovintos antžeminės smulkiažiedžių hudijų (Hoodia parviflora) dalys“

                                    Leidimas naudoti suteiktas 2018 m. rugsėjo 3 d. Įtraukimas grindžiamas nuosavybiniais moksliniais įrodymais ir moksliniais duomenimis, saugomais pagal Reglamento (ES) 2015/2283 26 straipsnį.
                                    Pareiškėjas: „Desert Labs, Ltd.“, Kibbutz Yotvata, 88820 Izraelis
                                    Duomenų apsaugos laikotarpiu pateikti rinkai Sąjungoje naują maisto produktą džiovintas antžemines smulkiažiedžių hudijų (Hoodia parviflora) dalis leidžiama tik „Desert Labs, Ltd.“, nebent kitas pareiškėjas gautų leidimą dėl šio naujo maisto produkto, nesiremdamas nuosavybiniais moksliniais įrodymais ir moksliniais duomenimis, saugomais pagal Reglamento (ES) 2015/2283 26 straipsnį arba gauna „Desert Labs, Ltd.“ leidimą.
                                    Duomenų apsaugos pabaigos data: 2023 m. rugsėjo 3 d.“;

                                    Direktyvoje 2002/46/EB apibrėžti maisto papildai, skirti suaugusiesiems

                                    9,4 mg per dieną

                        3)

                        Į 2 lentelę „Specifikacijos“ abėcėlės tvarka įterpiamas šis įrašas:

                                    Leidžiami naudoti nauji maisto produktai

                                    Specifikacija

                                    „Džiovintos antžeminės smulkiažiedžių hudijų (Hoodia parviflora) dalys

                                       Aprašymas/apibrėžtis

                                    Tai visos džiovintos antžeminės smulkiažiedžių hudijų (Hoodia parviflora) N.E.Br. (Apocynaceae šeima) dalys

                                       Savybės/sudėtis

                                    Augalinė medžiaga: antžeminės bent trejų metų amžiaus augalų dalys
                                    Išvaizda: Nuo šviesiai žalios iki ochros spalvos smulkūs milteliai
                                    Tirpumas (vandenyje): > 25 mg/ml
                                    Drėgnis: < 5,5 %
                                    Aw: < 0,3
                                    pH: < 5,0
                                    Baltymai: < 4,5 g/100 g
                                    Riebalai: < 3 g/100 g
                                    Angliavandeniai (įskaitant maistinę ląstelieną): < 80 g/100 g
                                    Maistinė ląsteliena: < 55 g/100 g
                                    Bendras cukrų kiekis: < 10,5 g/100 g
                                    Peleningumas: < 20 %

                                       Hudigozidai

                                    P57: 5–50 mg/kg
                                    L: 1 000 –6 000  mg/kg
                                    O: 500–5 000  mg/kg
                                    Iš viso 1 500 –11 000  mg/kg

                                       Sunkieji metalai:

                                    Arsenas: < 1,00 mg/kg
                                    Gyvsidabris: < 0,1 mg/kg
                                    Kadmis: < 0,1 mg/kg
                                    Švinas: < 0,5 mg/kg

                                       Mikrobiologiniai kriterijai:

                                    Aerobinių bakterijų skaičius: < 105 KSV/g

                                       Escherichia coli: < 10 KSV/g

                                       Staphylococcus aureus: < 50 KSV/g
                                    Bendras koliforminių bakterijų kiekis: < 10 KSV/g
                                    Mielės: ≤ 100 KSV/g
                                    Pelėsiai: ≤ 100 KSV/g

                                       Salmonella rūšys: nėra/25 g

                                       Listeria monocytogenes: nėra/25 g
                                    KSV: kolonijas sudarantys vienetai“


title: 2018 m. rugpjūčio 13 d. Komisijos įgyvendinimo reglamentas (ES) 2018/1138, kuriuo 289-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis

text:
14.8.2018

                  LT

                  Europos Sąjungos oficialusis leidinys

                  LI 205/1

         KOMISIJOS ĮGYVENDINIMO REGLAMENTAS (ES) 2018/1138
         2018 m. rugpjūčio 13 d.
         kuriuo 289-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gegužės 27 d. Tarybos reglamentą (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis (1), ypač į jo 7 straipsnio 1 dalies a punktą ir 7a straipsnio 1 dalį,
         kadangi:

                     (1)

                     Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

                     (2)

                     2018 m. rugpjūčio 9 d. Jungtinių Tautų Saugumo Tarybos Sankcijų komitetas nusprendė į asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašą įtraukti vieną įrašą. Todėl Reglamento (EB) Nr. 881/2002 I priedas turėtų būti atitinkamai iš dalies pakeistas;

                     (3)

                     siekiant užtikrinti, kad šiame reglamente nustatytos priemonės būtų veiksmingos, jis turėtų įsigalioti nedelsiant,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 881/2002 I priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugpjūčio 13 d.

                  Komisijos vardu

                  Pirmininko pavedimu

                  Užsienio politikos priemonių tarnybos vadovė

            (1)  OL L 139, 2002 5 29, p. 9.

            PRIEDAS
            Reglamento (EB) Nr. 881/2002 I priedo antraštinė dalis „Fiziniai asmenys“ papildoma šiuo įrašu:

               „ADNAN ABOU WALID AL-SAHRAOUI (alias: a) Lahbib Idrissi ould Sidi Abdi ould Said ould El Bachir, b) Adnan Abu Walid al-Sahrawi, c) Abu Walid al Sahrawi, d) Adnan Abu Walid al-Sahraoui, e) Adnan Abu Waleed al-Sahrawi, f) Lehbib Ould Ali Ould Said Ould Joumani). Gimimo data: 1973 2 16. Gimimo vieta: Laayoune. Adresas: a) Ménaka, Gao Region, Malis. Kita informacija: buvęs judėjimo Mouvement pour l'Unification et le Jihad en Afrique de l'Ouest (MUJAO) atstovas spaudai. Al-Mourabitoun grupės Malyje emyras. Prisiekė ištikimybę „Irako ir Levanto islamo valstybei“ (ISIL), Irake įtrauktai į sąrašą kaip Al-Qaida. Įtraukimo į sąrašą pagal 7d straipsnio 2 dalies i punktą data: 2018 8 9.“


title: 2018 m. sausio 9 d. Komisijos įgyvendinimo reglamentas (ES) 2018/27, kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „Ribeiras do Morrazo“ (SGN)

text:
10.1.2018

               LT

               Europos Sąjungos oficialusis leidinys

               L 5/26

         KOMISIJOS ĮGYVENDINIMO REGLAMENTAS (ES) 2018/27
   2018 m. sausio 9 d.
   kuriuo pagal Europos Parlamento ir Tarybos reglamento (ES) Nr. 1308/2013 99 straipsnį suteikiama apsauga pavadinimui „Ribeiras do Morrazo“ (SGN)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
   kadangi:

               (1)

               pagal Reglamento (ES) Nr. 1308/2013 97 straipsnio 2 ir 3 dalis Komisija išnagrinėjo Ispanijos paraišką įregistruoti pavadinimą „Ribeiras do Morrazo“ ir ją paskelbė Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

               (3)

               pagal Reglamento (ES) Nr. 1308/2013 99 straipsnį pavadinimas „Ribeiras do Morrazo“ turėtų būti saugomas ir įtrauktas į to reglamento 104 straipsnyje nurodytą registrą;

               (4)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Pavadinimui „Ribeiras do Morrazo“ (SGN) suteikiama apsauga.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. sausio 9 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  OL C 255, 2017 8 5, p. 15.


title: 2018 m. sausio 9 d. Komisijos įgyvendinimo reglamentas (ES) 2018/26, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Montravel“ (SKVN) specifikacijos pakeitimas

text:
10.1.2018

               LT

               Europos Sąjungos oficialusis leidinys

               L 5/25

         KOMISIJOS ĮGYVENDINIMO REGLAMENTAS (ES) 2018/26
   2018 m. sausio 9 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Montravel“ (SKVN) specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
   kadangi:

               (1)

               Komisija išnagrinėjo Prancūzijos pagal Reglamento (ES) Nr. 1308/2013 105 straipsnį pateiktą saugomos kilmės vietos nuorodos „Montravel“ specifikacijos pakeitimo paraišką;

               (2)

               specifikacijos pakeitimo paraišką Komisija paskelbė Europos Sąjungos oficialiajame leidinyje
                   (2), kaip reikalaujama Reglamento (ES) Nr. 1308/2013 97 straipsnio 3 dalyje;

               (3)

               prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

               (4)

               todėl specifikacijos pakeitimo paraiška turėtų būti patvirtinta pagal Reglamento (ES) Nr. 1308/2013 99 straipsnį;

               (5)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Montravel“ (SKVN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. sausio 9 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  OL C 255, 2017 8 5, p. 10.


title: 2018 m. sausio 10 d. Tarybos įgyvendinimo reglamentas (ES) 2018/31, kuriuo įgyvendinama Reglamento (ES) Nr. 377/2012 dėl ribojamųjų priemonių tam tikriems asmenims, subjektams ir organizacijoms, keliančioms grėsmę taikai, saugumui ar stabilumui Bisau Gvinėjos Respublikoje, 11 straipsnio 1 dalis

text:
11.1.2018

               LT

               Europos Sąjungos oficialusis leidinys

               L 6/1

         TARYBOS ĮGYVENDINIMO REGLAMENTAS (ES) 2018/31
   2018 m. sausio 10 d.
   kuriuo įgyvendinama Reglamento (ES) Nr. 377/2012 dėl ribojamųjų priemonių tam tikriems asmenims, subjektams ir organizacijoms, keliančioms grėsmę taikai, saugumui ar stabilumui Bisau Gvinėjos Respublikoje, 11 straipsnio 1 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 3 d. Tarybos reglamentą (ES) Nr. 377/2012 dėl ribojamųjų priemonių tam tikriems asmenims, subjektams ir organizacijoms, keliančioms grėsmę taikai, saugumui ar stabilumui Bisau Gvinėjos Respublikoje (1), ypač į jo 11 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2012 m. gegužės 3 d. Taryba priėmė Reglamentą (ES) Nr. 377/2012;

               (2)

               2017 m. gruodžio 20 d. Jungtinių Tautų Saugumo Tarybos komitetas, įsteigtas pagal Jungtinių Tautų Saugumo Tarybos rezoliuciją 2048 (2012), išbraukė vieną asmenį iš asmenų, kuriems taikomos ribojamosios priemonės, sąrašo;

               (3)

               tas asmuo turėtų būti išbrauktas iš Reglamento (ES) Nr. 377/2012 I priedo,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 377/2012 I priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. sausio 10 d.

            Tarybos vardu

            Pirmininkė

         E. KRALEVA

      (1)  OL L 119, 2012 5 4, p. 1.

      PRIEDAS
      Reglamento (ES) Nr. 377/2012 I priede išbraukiamas įrašas, susijęs su toliau nurodytu asmeniu:

                  11.

                  Sanha CLUSSÉ.


title: 2017 m. rugsėjo 28 d. Komisijos įgyvendinimo reglamentas (ES) 2018/33, kuriuo nustatomi mokesčių ataskaitos ir jos bendro simbolio standartizuoto pateikimo formato techniniai įgyvendinimo standartai pagal Europos Parlamento ir Tarybos direktyvą 2014/92/ES (Tekstas svarbus EEE. )

text:
11.1.2018

                  LT

                  Europos Sąjungos oficialusis leidinys

                  L 6/26

            KOMISIJOS ĮGYVENDINIMO REGLAMENTAS (ES) 2018/33
      2017 m. rugsėjo 28 d.
      kuriuo nustatomi mokesčių ataskaitos ir jos bendro simbolio standartizuoto pateikimo formato techniniai įgyvendinimo standartai pagal Europos Parlamento ir Tarybos direktyvą 2014/92/ES
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2014 m. liepos 23 d. Europos Parlamento ir Tarybos direktyvą 2014/92/ES dėl mokesčių, susijusių su mokėjimo sąskaitomis, palyginamumo, mokėjimo sąskaitų perkėlimo ir galimybės naudotis būtiniausias savybes turinčiomis mokėjimo sąskaitomis (1), ypač į jos 5 straipsnio 4 dalies antrą pastraipą,
      kadangi:

                  (1)

                  pagal Direktyvą 2014/92/ES valstybės narės privalo užtikrinti, kad mokėjimo paslaugų teikėjai bent kartą per metus ir nemokamai pateiktų vartotojui visų su mokėjimo sąskaita susijusių mokesčių ataskaitą, taip pat, kai taikoma, informaciją apie palūkanų normas už paslaugas, susijusias su mokėjimo sąskaita. Mokėjimo paslaugų teikėjai privalo naudoti standartizuotus terminus, nustatytus galutiniame su mokėjimo sąskaita susijusių tipiškiausių paslaugų sąraše. Valstybės narės turi paskelbti galutinius sąrašus, į kuriuos įtraukta standartizuota Sąjungos terminija, nustatyta Komisijos deleguotuoju Reglamentu (ES) 2018/32 (2);

                  (2)

                  tam, kad mokesčių ataskaita būtų pasiekti Direktyvoje 2014/92/ES nustatyti tikslai, o vartotojams būtų suteikta visa reikiama informacija, leidžianti lengviau atlikti palyginimą ir užtikrinanti skaidrumą, mokesčių ataskaitą mokėjimo paslaugų teikėjai turi teikti naudodami standartinę formą;

                  (3)

                  su mokėjimo sąskaita susijusių paslaugų paketų atveju reikia atsižvelgti į tai, kad įvairūs mokėjimo paslaugų teikėjai teikia skirtingus paketus. Tam tikrų paketų teikimas yra įtrauktas į bendrąjį mokestį, kaip antai sąskaitos priežiūros ar tvarkymo mokestį, o kiti paketai apmokestinami atskirai nuo bendrojo mokesčio, dar kiti apima tik tam tikrą paslaugų apimtį. Kad vartotojams būtų lengviau suprasti įvairių tipų paketų turinį ir mokesčius, mokesčių ataskaitoje paketai turėtų būti išvardyti atskirai. Jei paketo mokestis įtrauktas į bendrąjį mokestį, toks paketas turėtų būti nurodytas šalia to mokesčio;

                  (4)

                  valstybės narės gali reikalauti, kad mokesčių ataskaitoje būtų nurodyti pagrindiniai rodikliai, pavyzdžiui, išsamus išlaidų rodiklis. Todėl mokesčių ataskaitos formoje turėtų būti atskira lentelė, kurią pildytų tokias sąlygas atitinkantys mokėjimo paslaugų teikėjai;

                  (5)

                  be to, kadangi mokėjimo paslaugų teikėjams turėtų būti paprasta parengti mokesčių ataskaitą, jiems reikia pateikti aiškias jos užpildymo instrukcijas;

                  (6)

                  šis reglamentas grindžiamas Europos priežiūros institucijos (Europos bankininkystės institucijos, EBI) Komisijai pateiktais techninių įgyvendinimo standartų projektais;

                  (7)

                  EBI surengė atviras viešas konsultacijas dėl techninių įgyvendinimo standartų projektų, kuriais grindžiamas šis reglamentas, išanalizavo galimas susijusias sąnaudas ir naudą bei paprašė Bankininkystės suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1093/2010 37 straipsnį, nuomonės (3),

            PRIĖMĖ ŠĮ REGLAMENTĄ:
      1 straipsnis
      Mokesčių ataskaitos ir jos bendro simbolio forma
      1.   Mokėjimo paslaugų teikėjai naudoja priede nustatytą formą ir užpildo ją, kaip išdėstyta 2–18 straipsniuose.
      2.   Mokėjimo paslaugų teikėjai negali pakeisti mokesčių ataskaitos formos užpildydami ją kitaip, nei nustatyta šiame reglamente. Mokėjimo paslaugų teikėjai laikosi formoje nustatyto informacijos pateikimo ir jos antraščių bei paantraščių eiliškumo.
      3.   Mokesčių ataskaita:

                  a)

                  pateikiama A4 formato vertikaliame lape;

                  b)

                  pirmo puslapio viršuje – pavadinimas „Mokesčių ataskaita“, išdėstytas lapo viduryje, tarp mokėjimo paslaugų teikėjo logotipo viršutiniame kairiajame dokumento kampe ir bendro simbolio viršutiniame dešiniajame dokumento kampe;

                  c)

                  žymima bendru simboliu, kuris yra ne didesnis kaip 2,5 cm × 2,5 cm ir priede nustatytoje formoje pateikto pavyzdžio;

                  d)

                  naudojamas 11 dydžio Arial tipo ar kitas į Arial panašus šriftas, išskyrus pavadinimą „Mokesčių ataskaita“, kuriam naudojamas pusjuodis 16 dydžio šriftas; antraštėms naudojamas 14 dydžio pusjuodis šriftas, o paantraštėms – 12 dydžio pusjuodis šriftas, nebent pagal nacionalinę teisę privaloma arba vartotojo ir mokėjimo paslaugų teikėjo susitarta naudoti didesnį šriftą arba Brailio raštą, skirtą regos sutrikimų turintiems asmenims;

                  e)

                  spausdinama nespalvotai, išskyrus mokėjimo paslaugų teikėjo logotipą ir bendrą simbolį, kurie gali būti spalvoti, kaip nustatyta 2 straipsnyje;

                  f)

                  antraštėms naudojama pustamsė pilka, RŽM spalvų modelio atspalvis 166,166,166, o paantraštėms – šviesiai pilka, RŽM spalvų modelio atspalvis 191,191,191;

                  g)

                  puslapiai numeruojami.

            2 straipsnis
      Bendras simbolis ir mokėjimo paslaugų teikėjo logotipas
      1.   Jei bendras simbolis spausdinamas spalvotai, fonui naudojamas RŽM spalvų modelio atspalvis 0/51/153 (šešioliktainėje sistemoje – 003399), o simboliui – RŽM spalvų modelio atspalvis 255/204/0 (šešioliktainėje sistemoje – FFCC00).
      2.   Mokėjimo paslaugų teikėjo logotipo ir bendro simbolio dydis yra toks pat.
      3.   Logotipas gali būti spausdinamas spalvotai tik jei bendras simbolis taip pat spausdinamas spalvotai. Jei bendras simbolis spausdinamas nespalvotai, jis turi būti aiškiai įskaitomas.
      3 straipsnis
      Sąskaitos teikėjo pavadinimas ir kontaktiniai duomenys
      1.   Nuorodas laužtiniuose skliaustuose mokėjimo paslaugų teikėjai pakeičia pusjuodžiu šriftu kairine lygiuote nurodydami sąskaitos teikėjo pavadinimą.
      2.   Nuorodas laužtiniuose skliaustuose mokėjimo paslaugų teikėjai pakeičia pateikdami savo kontaktinius duomenis, kaip antai geografinį adresą, telefono numerį, e. pašto adresą, fakso numerį, interneto svetainės adresą ir kontaktinį asmenį ar punktą, kurį mokėjimo sąskaitos turėtojas galėtų naudoti tolesniam susirašinėjimui.
      Šie kontaktiniai duomenys išdėstomi kairine lygiuote.
      4 straipsnis
      Mokėjimo sąskaitos turėtojo vardas ir pavardė bei kontaktiniai duomenys
      1.   Nuorodas laužtiniuose skliaustuose mokėjimo paslaugų teikėjai pakeičia nurodydami mokėjimo sąskaitos turėtojo vardą ir pavardę.
      Šie duomenys pateikiami kairine lygiuote pusjuodžiu šriftu.
      2.   Nuorodas laužtiniuose skliaustuose mokėjimo paslaugų teikėjai pakeičia pateikdami mokėjimo sąskaitos turėtojo geografinį adresą.
      Geografinis adresas išdėstomas kairine lygiuote mažosiomis raidėmis (išskyrus pirmąją kiekvieno žodžio raidę).
      5 straipsnis
      Sąskaitos pavadinimas ir identifikavimo duomenys
      1.   Mokėjimo paslaugų teikėjai nurodo mokėjimo sąskaitos pavadinimą.
      Šis pavadinimas pateikiamas kairine lygiuote pusjuodžiu šriftu šalia žodžio „Sąskaita“.
      2.   Mokėjimo paslaugų teikėjai pateikia mokėjimo sąskaitos identifikavimo duomenis, kaip antai banko identifikavimo kodą (BIC), tarptautinį banko sąskaitos numerį (IBAN), nacionalinį sąskaitos numerį ir nacionalinį banko numerį.
      Šie duomenys išdėstomi kairine lygiuote.
      6 straipsnis
      Kalendorinis laikotarpis
      Eilutėje „Laikotarpis“ mokėjimo paslaugų teikėjai kairine lygiuote nurodo kalendorinį laikotarpį, už kurį teikiama mokesčių ataskaita.
      7 straipsnis
      Data
      Eilutėje „Data“ mokėjimo paslaugų teikėjai kairine lygiuote nurodo mokesčių ataskaitos pateikimo kalendorinę datą.
      8 straipsnis
      Įvadinis pranešimas
      Mokesčių ataskaitoje be jokių pakeitimų pateikiamas formoje nustatytas įvadinio pranešimo tekstas (1,15 eilutės tarpai, 0 punktai prieš tekstą ir 10 punktų po teksto).
      9 straipsnis
      Mokesčių ir palūkanų suvestinė
      1.   Po antrašte „Mokesčių ir palūkanų suvestinė“ esančiuose keturiuose atskiruose langeliuose mokėjimo paslaugų teikėjai pusjuodžiu šriftu dešinine lygiuote nurodo bendras mokesčių ir palūkanų sumas.
      2.   Jei tam tikrai sumai palūkanos netaikomos, o pateikti tokią informaciją galima arba privaloma pagal nacionalinės teisės nuostatas, kuriomis perkeliama Direktyva 2014/92/ES, mokėjimo paslaugų teikėjai mažosiomis raidėmis, dešinine lygiuote nurodo, kad „palūkanos netaikomos“.
      3.   Jei palūkanos taikytinos, tačiau tam tikru laikotarpiu jų suma lygi nuliui, o pateikti tokią informaciją galima arba privaloma pagal nacionalinės teisės nuostatas, kuriomis perkeliama Direktyva 2014/92/ES, mokėjimo paslaugų teikėjai tai nurodo atitinkamame langelyje įrašydami „0“.
      4.   Jei privaloma pagal nacionalinės teisės nuostatas, kuriomis perkeliama Direktyva 2014/92/ES, mokėjimo paslaugų teikėjai atskirame langelyje nurodo išsamų išlaidų rodiklį, į kurį įskaičiuotos visos mokėjimo sąskaitos metinės išlaidos. Jei pagal tas nacionalinės teisės nuostatas mokėjimo paslaugų teikėjai nėra įpareigoti nurodyti išsamų išlaidų rodiklį, mokėjimo paslaugų teikėjai šį langelį ištrina.
      10 straipsnis
      Už sąskaitą sumokėtų mokesčių išklotinė
      1.   Antraštės „Už sąskaitą sumokėtų mokesčių išklotinė“ lentelėje mokėjimo paslaugų teikėjai nurodo visus mokesčius už atitinkamas paslaugas, sumokėtus per ataskaitinį laikotarpį.
      Mokesčiai už sąskaitos tvarkymą nurodomi paantraštės „Bendrosios su sąskaitą susijusios paslaugos“ skiltyje.
      2.   Mokėjimo paslaugų teikėjai nurodo paslaugas stulpelyje „Paslauga“, kairine lygiuote, pusjuodžiu šriftu, eilučių intervalas – 1, 0 punktų prieš kiekvieną paslaugą ir 0 punktų po kiekvienos paslaugos.
      3.   Stulpelyje „Kiek kartų pasinaudota paslauga“ mokėjimo paslaugų teikėjai 1 straipsnio 3 dalies d punkte nurodytu šriftu, dešinine lygiuote, nurodo, kiek kartų per mokesčių ataskaitos laikotarpį pasinaudota kiekviena paslauga.
      Stulpelio „Kiek kartų pasinaudota paslauga“ mokėjimo paslaugų teikėjai nepildo, jei:

                  a)

                  paslauga buvo pasinaudota, tačiau mokėjimo paslaugų teikėjas neėmė už ją mokesčio, o

                  b)

                  pateikti tokią informaciją galima arba privaloma pagal nacionalinės teisės nuostatas, kuriomis perkeliama Direktyva 2014/92/ES.

            4.   Stulpelyje „Atskiras mokestis“ mokėjimo paslaugų teikėjai dešinine lygiuote nurodo atskirų mokesčių struktūrą ir kiek kainavo kiekviena paslauga, kuria buvo pasinaudota.
      5.   Stulpelyje „Kiek kartų mokestis pritaikytas“ mokėjimo paslaugų teikėjai dešinine lygiuote nurodo, kiek kartų per mokesčių ataskaitos laikotarpį pritaikytas mokestis už kiekvieną paslaugą. Mokėjimo paslaugų teikėjai atitinkamame stulpelyje nurodo, kad „mokestis netaikytas“, jei:

                  a)

                  paslauga pasinaudota, bet mokestis už ją nebuvo imamas, o

                  b)

                  pateikti tokią informaciją galima arba privaloma pagal nacionalinės teisės nuostatas, kuriomis perkeliama Direktyva 2014/92/ES.

            6.   Stulpelyje „Iš viso“ mokėjimo paslaugų teikėjai nurodo visą mokesčių, per atitinkamą laikotarpį sumokėtų už tą paslaugą, sumą.
      7.   Jei paantraštės skilty nenurodoma jokių paslaugų, mokėjimo paslaugų teikėjai šią paantraštės skiltį ištrina. Mokėjimo paslaugų teikėjai šią paantraštės skiltį ištrina ir tuomet, kai mokėjimo sąskaitos turėtojas per atitinkamą laikotarpį jokiomis paslaugomis nesinaudojo daugiau nei nurodyta paslaugų pakete.
      8.   Eilutėje „Iš viso sumokėta mokesčių“ mokėjimo paslaugų teikėjai pusjuodžiu šriftu nurodo visą mokesčių, kuriuos mokėjimo sąskaitos turėtojas sumokėjo per atitinkamą laikotarpį, sumą.
      11 straipsnis
      Mokesčių tipų aprašas
      1.   Jei vienu ar keliais iš toliau nurodytų atvejų taikomi atskiri mokesčiai, mokėjimo paslaugų teikėjai lentelėje „Už sąskaitą sumokėtų mokesčių išklotinė“, atitinkamai paslaugai skirtame stulpelyje „Paslauga“ atskiroje eilutėje aprašo kiekvieno mokesčio taikymo atvejį, kanalą ar sąlygas (mokesčių tipai):

                  a)

                  jei teikiant tą pačią paslaugą taikomi skirtingi mokesčiai, kaip antai pradinis nustatymo mokestis ir tolesnis tos pačios paslaugos vykdymo mokestis;

                  b)

                  jei ta pati paslauga užsakoma, naudojama ar teikiama skirtingais kanalais, kaip antai telefonu, banko skyriuje ar internetu;

                  c)

                  atsižvelgiant į tai, ar tos pačios paslaugos atveju tenkinama specialioji sąlyga, kaip antai laikymasis minimalios ar maksimalios sumos vykdant kredito pervedimus ar pasiimant grynuosius.

            Aprašas išdėstomas kairine lygiuote. Mokesčiai nurodomi dešinine lygiuote stulpelyje „Atskiras mokestis“.
      2.   Jei mokesčiai imami atsižvelgiant į kelių tipų mokesčių derinį (kaip antai skirtingi mokesčiai už skirtingais kanalais teikiamą paslaugą, kurie dar gali skirtis ir atsižvelgiant į tai, ar laikytasi sumos apribojimų), mokėjimo paslaugų teikėjai pateikia ne tik 10 straipsnio 5 dalyje nurodytus duomenis, bet ir kiekvieno papildomo mokesčio tipo aprašą dešinine lygiuote.
      3.   Jei per atitinkamą laikotarpį mokestis pasikeitė, mokėjimo paslaugų teikėjai nurodo kiekvienu laikotarpiu taikytus mokesčius pridėdami naujas eilutes stulpelyje „Atskiras mokestis“.
      12 straipsnis
      Paslaugų paketų, kurių mokesčiai yra įtraukti į paantraštės „Bendrosios su sąskaita susijusios paslaugos“ skiltyje nurodytus mokesčius, aprašas
      1.   Jei kartu su mokėjimo sąskaita siūlomas su ja susijusių paslaugų paketas, kurio mokesčiai yra įtraukti į paantraštės „Bendrosios su sąskaita susijusios paslaugos“ skiltyje nurodytus mokesčius, mokėjimo paslaugų teikėjai lentelėje „Už sąskaitą sumokėtų mokesčių išklotinė“ eilutėje „Paslaugų paketas“ stulpelyje „Paslauga“ pateikia informaciją apie į paketą įeinančias paslaugas, o stulpelyje „Kiek kartų pasinaudota paslauga“ nurodo, kiek kartų paketu buvo pasinaudota. Stulpelyje „Mokestis“ mokėjimo paslaugų teikėjai nurodo už visą paketą pritaikytą mokestį ir kiek kartų per atitinkamą laikotarpį paketo mokestis buvo pritaikytas, kaip nurodyta 11 straipsnio 1 dalyje. Ši eilutė ištrinama, jei paslaugų paketo mokestis imamas atskirai nuo bendrųjų su sąskaita susijusių paslaugų mokesčio.
      2.   Bet koks mokestis, paimtas už bet kokią paslaugą, viršijančią pakete numatytą apimtį, nurodomas lentelėje, kurioje išvardijamos paslaugos ir mokesčiai, kaip nurodyta 1–11 straipsniuose.
      3.   Jei į paketą įtrauktų paslaugų kiekis neribojamas arba jei pakete numatyta paslaugų apimtis nebuvo viršyta, mokėjimo paslaugų teikėjai ištrina pranešimą „Šią apimtį viršijusios paslaugos apmokestintos atskirai“ eilutės apačioje.
      13 straipsnis
      Su mokėjimo sąskaita susijusių paslaugų paketų, kurie apmokestinami atskirai nuo paantraštės „Bendrosios su sąskaita susijusios paslaugos“ skiltyje nurodytų mokesčių, aprašas
      1.   Jei kartu su mokėjimo sąskaita mokėjimo paslaugų teikėjas siūlo su ja susijusių paslaugų paketą, kuris apmokestinamas atskirai nuo visų mokesčių už bendrąsias su sąskaita susijusias paslaugas, nurodytas paantraštės „Bendrosios su sąskaita susijusios paslaugos“ lentelėje, kurioje išvardytos paslaugos ir mokesčiai, mokėjimo paslaugų teikėjai paslaugų paketų lentelėje pateikia šią informaciją:

                  a)

                  stulpelyje „Paslaugų paketas“ – jei yra, prekės ženklo pavadinimą, arba paketo turinį, ištrinant laužtinius skliaustus;

                  b)

                  stulpelyje „Mokestis“ – mokesčių ataskaitos laikotarpiu už visą paketą paimtą mokestį, dešinine lygiuote;

                  c)

                  trečiame stulpelyje – kiek kartų per atitinkamą laikotarpį buvo pritaikytas paketo mokestis.

            Bet koks papildomas mokestis, paimtas už bet kokią paslaugą, viršijančią į paketo mokestį įtrauktą apimtį, nurodomas paslaugų ir mokesčių lentelėje, kaip nustatyta 10–11 straipsniuose.
      2.   Jei paketo mokestis taikomas reguliariai, stulpelyje „Mokestis“ kairine lygiuote nurodomas periodiškumas, o kitoje eilutėje po periodiškumo – bendra metinė išlaidų suma, pusjuodžiu šriftu ir naudojant formuluotę „Iš viso metinių išlaidų“.
      3.   Jei atitinkamą laikotarpį už įvairius paketus taikomi įvairūs mokesčiai, 1 dalyje nurodyta informacija pateikiama apie kiekvieną paketą atskiroje lentelėje.
      4.   Jei paslaugų paketas nėra siūlomas kartu su sąskaita arba jei su sąskaita siūlomo paslaugų paketo mokesčiai yra įtraukti į bendrųjų su sąskaita susijusių paslaugų mokestį, mokėjimo paslaugų teikėjai ištrina visą lentelę, įskaitant jos antraštę „Informacija apie paslaugų paketo mokesčius“.
      5.   Jei visų į paketą įtrauktų paslaugų apimtis neribojama arba jei paslaugų pakete numatyta paslaugų apimtis nebuvo viršyta, mokėjimo paslaugų teikėjai ištrina pranešimą „Šią apimtį viršijusios paslaugos apmokestintos atskirai“ lentelės apačioje.
      14 straipsnis
      Informacija apie sąskaitoje sumokėtas palūkanas
      1.   Lentelėje „Informacija apie sąskaitoje sumokėtas palūkanas“ mokėjimo paslaugų teikėjai, jei taikytina, nurodo palūkanas, kurias mokėjimo sąskaitos turėtojas sumokėjo per mokesčių ataskaitos laikotarpį.
      2.   Stulpelyje „Palūkanų norma“ mokėjimo paslaugų teikėjai nurodo metinę palūkanų normą procentais. Jei per atitinkamą laikotarpį palūkanų norma pasikeitė, mokėjimo paslaugų teikėjai atskirose eilutėse nurodo kiekvienu laikotarpiu taikytą palūkanų normą.
      3.   Stulpelyje „Palūkanos“ mokėjimo paslaugų teikėjai pusjuodžiu šriftu nurodo mokėjimo sąskaitos turėtojo sumokėtas palūkanas sąskaitos valiuta. Jei per atitinkamą laikotarpį palūkanų norma pasikeitė, mokėjimo paslaugų teikėjai atskirose eilutėse nurodo kiekvienu laikotarpiu mokėjimo sąskaitos turėtojo sumokėtas palūkanas.
      4.   Eilutėje „Iš viso sumokėta palūkanų“ mokėjimo paslaugų teikėjai pusjuodžiu šriftu nurodo visą palūkanų, kurias mokėjimo sąskaitos turėtojas sumokėjo per atitinkamą laikotarpį, sumą.
      5.   Jei mokėjimo sąskaitos turėtojas palūkanų nemokėjo, nes sąskaitai palūkanos netaikytinos, o pateikti tokią informaciją galima arba privaloma pagal nacionalinės teisės nuostatas, kuriomis perkeliama Direktyva 2014/92/ES, mokėjimo paslaugų teikėjai eilutėje „Iš viso sumokėta palūkanų“ pusjuodžiu šriftu, mažosiomis raidėmis, kairine lygiuote nurodo, kad „palūkanos netaikytinos“.
      15 straipsnis
      Informacija apie sąskaitoje gautas palūkanas
      1.   Lentelėje „Informacija apie sąskaitoje gautas palūkanas“ mokėjimo paslaugų teikėjai, jei taikytina, nurodo palūkanas, kurias mokėjimo sąskaitos turėtojas gavo per mokesčių ataskaitos laikotarpį.
      2.   Žodžius „Sąskaitos pavadinimas“ mokėjimo paslaugų teikėjai pakeičia nurodydami sąskaitos pavadinimą.
      3.   Stulpelyje „Palūkanų norma“ mokėjimo paslaugų teikėjai nurodo metinę palūkanų normą procentais. Jei per atitinkamą laikotarpį palūkanų norma pasikeitė, mokėjimo paslaugų teikėjai atskirose eilutėse nurodo kiekvienu laikotarpiu taikytą palūkanų normą.
      4.   Stulpelyje „Palūkanos“ mokėjimo paslaugų teikėjai pusjuodžiu šriftu nurodo mokėjimo sąskaitos turėtojo gautas palūkanas sąskaitos valiuta. Jei per mokesčių ataskaitos laikotarpį palūkanų norma pasikeitė, mokėjimo paslaugų teikėjai atskirose eilutėse nurodo kiekvienu laikotarpiu mokėjimo sąskaitos turėtojo gautas palūkanas. Jei palūkanų norma taikytina, bet tam tikru laikotarpiu ji lygi nuliui, stulpelyje „Palūkanos“ mokėjimo paslaugų teikėjai nurodo „0“.
      5.   Jei iš konkrečios sąskaitos palūkanos nemokamos, nes sąskaitai palūkanos netaikytinos, mokėjimo paslaugų teikėjai stulpelyje „Palūkanos“ mažosiomis raidėmis, kairine lygiuote nurodo, kad „palūkanos netaikytinos“.
      6.   Eilutėje „Iš viso gauta palūkanų“ mokėjimo paslaugų teikėjai pusjuodžiu šriftu nurodo visą palūkanų, kurias mokėjimo sąskaitos turėtojas gavo per mokesčių ataskaitos laikotarpį, sumą.
      7.   Jei iš konkrečios sąskaitos palūkanos nemokamos, nes sąskaitai palūkanos netaikytinos, o pateikti tokią informaciją galima arba privaloma pagal nacionalinės teisės nuostatas, kuriomis perkeliama Direktyva 2014/92/ES, mokėjimo paslaugų teikėjai eilutėje „Iš viso gauta palūkanų“ pusjuodžiu šriftu mažosiomis raidėmis, kairine lygiuote nurodo, kad „palūkanos netaikomos“.
      16 straipsnis
      Papildoma informacija
      1.   Lentelėje „Papildoma informacija“ mokėjimo paslaugų teikėjai pateikia bet kokią papildomą 2–15 straipsniuose nepaminėtą informaciją, kuri yra tiesiogiai susijusi su Direktyvos 2014/92/ES 5 straipsnio 2 dalyje nurodytomis paslaugomis, mokesčiais, sumokėtomis ir gautomis palūkanomis arba taikytinomis palūkanų normomis per mokesčių ataskaitos laikotarpį. Kaip papildoma informacija šioje lentelėje taip pat pateikiama informacija, kurią privaloma pateikti pagal nacionalinės teisės nuostatas.
      2.   Pildydami šią lentelę mokėjimo paslaugų teikėjai, kai tinkama, vadovaujasi šiame reglamente nustatytu informacijos pateikimo formatu.
      3.   Jei 1 dalyje nurodyta informacija neteikiama, mokėjimo paslaugų teikėjai šią lentelę ištrina.
      17 straipsnis
      Prekės ženklo pavadinimai
      Jei naudojamas prekės ženklo pavadinimas, jis nurodomas iš karto po paslaugos pavadinimo 1 straipsnio 3 dalies d punkte nurodytu standartiniu šriftu laužtiniuose skliaustuose.
      18 straipsnis
      Elektroninių priemonių naudojimas
      1.   Jei mokesčių ataskaita teikiama elektroninėmis priemonėmis, mokėjimo paslaugų teikėjai – su sąlyga, kad kartu vartotojui bus įteikta mokesčių ataskaitos kopija, atitinkanti priede nustatytą formą ir užpildyta pagal 2–17 straipsnių nurodymus – gali keisti formą tik šiais būdais:

                  a)

                  nukrypstant nuo 1 straipsnio 3 dalies d punkto, padidinti šriftą, išlaikant dydžių proporciją, nustatytą 1 straipsnio 3 dalyje;

                  b)

                  jei elektroninių priemonių matmenys yra tokie, kad dėl kelių lentelių ir stulpelių mokesčių ataskaitą būtų sunku skaityti, naudoti tik vieną stulpelį ar vieną lentelę, laikantis to paties informacijos, antraščių ir paantraščių eiliškumo;

                  c)

                  naudoti elektronines priemones, kaip antai lygmenis ir iškylančiuosius langus, jeigu mokesčių ataskaitos pavadinimas, bendras simbolis, antraštės ir paantraštės yra aiškiai matomi ir išlaikomas informacijos pateikimo eiliškumas.

            2.   1 dalies c punkte nurodytos elektroninės priemonės negali būti naudojamos tiek intensyviai, kad atitrauktų vartotojo dėmesį nuo mokesčių ataskaitoje pateikiamos informacijos. Naudojant lygmenis ir iškylančiuosius langus galima pateikti tik šiame reglamente nustatytą informaciją.
      19 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. rugsėjo 28 d.

               Komisijos vardu

               Pirmininkas

            Jean-Claude JUNCKER

         (1)  OL L 257, 2014 8 28, p. 214.

         (2)  2017 m. rugsėjo 28 d. Komisijos deleguotasis reglamentas (ES) 2018/32, kuriuo Europos Parlamento ir Tarybos direktyva 2014/92/ES papildoma techniniais reguliavimo standartais, kuriais nustatoma su mokėjimo sąskaita susijusių tipiškiausių paslaugų standartizuota Sąjungos terminija (žr. šio Oficialiojo leidinio p. 3)

         (3)  2010 m. lapkričio 24 d. Europos Parlamento ir Tarybos reglamentas (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (OL L 331, 2010 12 15, p. 12).

         PRIEDAS

            Mokesčių ataskaitos forma

         Tekstas paveikslėlio

            Mokesčių ataskaita
            [Sąskaitos teikėjo pavadinimas]
            [Sąskaitos teikėjo kontaktiniai duomenys]
            [Kliento vardas ir pavardė]
            [Kontaktiniai duomenys]
            Sąskaita
            Sąskaitos identifikavimas
            Laikotarpis
            nuo iki
            Data
            ·
            Šiame dokumente apibendrinami visi per pirmiau nurodytą laikotarpį sumokėti mokesčiai už paslaugas, susijusias su jūsų mokėjimo sąskaita.
            ·
            Taip pat jame pranešama apie palūkanas, kurias per šį laikotarpį sumokėjote ar gavote.
            ·
            Informaciją apie konkrečius sandorius ir sąskaitos balansą galite rasti savo sąskaitos ataskaitose.
            Mokesčių ir palūkanų suvestinė
            Iš viso sumokėta mokesčių (iš viso paslaugų paketo mokesčių ir iš viso sumokėta mokesčių)
            Iš viso sumokėta palūkanų
            Iš viso gauta palūkanų
            Išsamus išlaidų rodiklis

         Tekstas paveikslėlio

            Už sąskaitą sumokėtų mokesčių išklotinė
            Paslaugos
            Mokesčiai
            Paslauga
            Kiek kartų pasinaudota paslauga
            Atskiras mokestis
            Kiek kartų mokestis pritaikytas
            Iš viso
            Bendrosios su sąskaita susijusios paslaugos
            Apima paslaugų paketą, kurį sudaro:
            Šią apimtį viršijančios paslaugos apmo-kestintos atskirai
            Mokėjimai (išskyrus korteles)
            Kortelės ir grynieji pinigai
            Sąskaitos kreditavimas ir susijusios paslaugos
            Kitos paslaugos
            Iš viso sumokėta mokesčių
            Informacija apie paslaugų paketo mokesčius
            Paslaugų paketas
            Mokestis
            Kiek kartų mokestis pritaikytas
            Paslaugų paketas [prekės ženklo pavadinimas, jei naudojamas]
            Į paketą įeina:
            Šią apimtį viršijančios paslaugos apmokestintos atskirai.
            Informacija apie sąskaitoje sumokėtas palūkanas
            Palūkanų norma
            Palūkanos
            Iš viso sumokėta palūkanų

         Tekstas paveikslėlio

            Informacija apie sąskaitoje gautas palūkanas
            Palūkanų norma
            Palūkanos
            Sąskaitos pavadinimas
            Iš viso gauta palūkanų
            Papildoma informacija